এরিন ব্রিড

এরিন ব্রিড () একজন মার্কিন লেখক ও প্রকাশক। তিনি কাজু ম্যাগাজিনের প্রতিষ্ঠাতা এবং প্রধান সম্পাদক। কাজু ম্যাগাজিন প্রথম শিশু পত্রিকা হিসেবে ২০১৯ সালে ন্যাশনাল ম্যাগাজিন অ্যাওয়ার্ড ফর জেনারেল এক্সিলেন্স জিতেছে। ব্রিড তিনটি বইয়ের লেখক, যার মধ্যে রয়েছে "হাউ টু সে অ্যা বাটন: অ্যান্ড নিফটি থিংস ইওর গ্র্যান্ডমাদার নিউ "।

 প্রাথমিক জীবন এবং শিক্ষা 
ব্রিড পেনসিলভানিয়ার অ্যালেনটাউনে আইনজীবী উইলিয়াম ব্রিড এবং শিক্ষকা ক্লেয়ার ব্রিডের ঘরে জন্মগ্রহণ করেন। তিনি পেনসিলভানিয়ার সাউথ হোয়াইটহল টাউনশিপের পার্কল্যান্ড হাই স্কুলে পড়াশোনা করেন। স্কুল জীবনের সিনিয়র বর্ষে তিনি ফুটবল দলের অধিনায়ক ছিলেন এবং ১৯৯২ সালে পূর্ব পেনসিলভানিয়া সম্মেলন থেকে প্রথম "সকার স্কলার অ্যাথলিট অ্যাওয়ার্ড" এর জন্য মনোনীত হন।

এরপর তিনি পেনসিলভানিয়া স্টেট ইউনিভার্সিটির ডোনাল্ড পি. বেলিসারিও কলেজ অব কমিউনিকেশনসে ভর্তি হন, যেখানে তিনি ১৯৯৬ সালে বিজ্ঞাপন বিষয়ে সম্মান ডিগ্রি অর্জন করেন।

 কর্মজীবন 
১৯৯৭ থেকে ২০১৫ সালের মধ্যে ব্রিড কন্ডে নাস্টেতে গ্ল্যামার বিভাগের সম্পাদক এবং তারপর সেল্ফের সম্পাদক-অ্যাট-লার্জ হিসেবে কাজ করেন। তিনি গল্ফ ফর উইমেন, উইমেন'স হেলথ  এবং গুড হাউসকিপিংয়ের একজন লেখক এবং সম্পাদক ছিলেন।

২০১৬ সালে ব্রিড তার ৫ বছর বয়সী মেয়ের সাথে কেনাকাটা করার সময় কাজু ম্যাগাজিন তৈরি করার সিদ্ধান্ত নেন। এই ম্যাগাজিনের প্রচ্ছদে "সব কভারে পুতুল, ঠোঁটের গ্লস এবং রাজকুমারী ছিল। ম্যাগাজিনের নিবন্ধের মূল বিষয়বস্তু ছিল মেয়েদের নিয়ে, যেমন-কীভাবে মেয়েরা 'সুন্দর চুল পেতে পারে; কীভাবে ভালো আচরণ করতে হয়' ইত্যাদি। মুদ্রিত ম্যাগাজিন তৈরি করার সময় ব্রিড "ম্যাগাজিনটিকে জীবনের একটি গুরুত্বপূর্ণ মুহূর্তে মেয়েদের রাজনীতি করার, বয়ঃসন্ধিকালে পুরুষতন্ত্রের চাপের আগে ক্ষমতায়নের 'ভিত্তি শক্তিশালী করার' একটি সুযোগ হিসেবে দেখেছিলেন।"

ব্রিড ম্যাগাজিনের একমাত্র পূর্ণকালীন কর্মী, তিনি ম্যাগাজিনের গল্প ছাড়া সবকিছু লেখেন। কাজুর পক্ষে তিনি টুডে, বেটার টিভি এবং ন্যাশনাল পাবলিক রেডিও বা এনপিআর- এ উপস্থিত হয়েছেন।

 কিকস্টার্টার প্রচারণা 
২০১৬ সালের মার্চ মাসে ব্রিড ১৫০,০০০ মার্কিন ডলার সংগ্রহের লক্ষ্যে একটি কিকস্টার্টার প্রচারণা শুরু করেন। ব্রিডের দুই বন্ধু, উভয়ই চলচ্চিত্র নির্মাতা, প্রচারণার জন্য একটি উদ্বোধনী ভিডিও তৈরি করেছিলেন যা "ভাইরাল" হয়েছিল এবং নীল গেইম্যান এবং রোক্সেন গে এই ভিডিও সম্পর্কে টুইট করেছিলেন। প্রচারণাটি মাত্র ৩০ দিনের মধ্যে ৩,০০০ লোকের কাছ থেকে ১,৭১,২১৫ ডলার সংগ্রহ করেছিল। সেই সময়ে এটি ছিল কিকস্টার্টারে সর্বোচ্চ তহবিলযুক্ত সাংবাদিকতা প্রচারণা। ওই প্রচারণাটির প্রায় এক-তৃতীয়াংশ অনুদান এসেছে প্রথমবারের মতো সাহায্যকারীদের কাছ থেকে।

 প্রকাশনা 
ব্রিড নিম্নলিখিত বইগুলি প্রকাশ বা সম্পাদনা করেছেন:

 নয়েজমেকারস: ২৫ ওমেন হু রেইজড দেয়ার ভয়েস অ্যান্ড চেঞ্জড দ্যা ওয়ার্ল্ড (২০২০) প্রকাশনা- নফ বুকস ফর রিডারস   
 হাউ টু সে অ্যা বাটন: অ্যান্ড নিফটি থিংস ইওর গ্র্যান্ডমাদার নিউ (২০০৯)  প্রকাশনা- ব্যালান্টাইন বুকস  
 হাউ টু বিল্ড এ ফায়ার: অ্যান্ড আদ্যার হ্যান্ডি থিংস ইওর গ্র্যান্ডমাদার নিউ (২০১০)  প্রকাশনা- ব্যালান্টাইন 
 হাউ টু রক ইওর বেবি: অ্যান্ড আদ্যার টাইমলেস টিপস ফর মডার্ন মমস (২০১২)  প্রকাশনা- হাইপেরিয়ন

 পুরষ্কার এবং সম্মাননা 
২০২২ সালে ব্রিডকে পার্কল্যান্ড স্কুল ডিস্ট্রিক্ট এডুকেশন ফাউন্ডেশনের বিশিষ্ট প্রাক্তন ছাত্র হিসেবে মনোনীত করা হয় এবং তার নাম স্কুলের ওয়াল অব অনারে যুক্ত করা হয়।

 ব্যক্তিগত জীবন 
পেন স্টেটে ছাত্র থাকাকালীন ব্রিডের সাথে হলি বেমিসের দেখা হয়। ১৯৯৭ সালে তারা নিউ ইয়র্ক সিটিতে চলে আসেন এবং ২০০৮ সালে ব্রুকলিনের প্রসপেক্ট পার্কে বিয়ে করেন। নিউ ইয়র্ক ম্যাগাজিনের ২০০৮ সালের শীতকালীন সংখ্যার প্রচ্ছদে ব্রিড এবং বেমিসের বিবাহ অনুষ্ঠানের একটি ছবি প্রকাশিত হয়েছিল। বেমিস একজন সাহিত্যিক এজেন্ট। তাদের দুইজন সন্তান রয়েছে।

 তথ্যসূত্র 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মার্কিন ম্যাগাজিন সম্পাদক
বিষয়শ্রেণী:জীবিত ব্যক্তি